open-index/open-wikipedia-markdown huggingface dataset:
Lyhytterähärkki

**Lyhytterähärkki** eli **partahärkki** (*Cerastium brachypetalum*) on kohokkikasvien (Caryophyllaceae) heimoon, härkkien (*Cerastium*) sukuun kuuluva kasvilaji. Se on pienikokoinen ja yksivuotinen ruohovartinen kasvi. Lyhytterähärkki muistuttaa isokokoista mäkihärkkiä (*Cerastium semidecandrum*), mutta on erotettavissa siitä helposti karvoituksensa perusteella.

Lyhytterähärkki voi kasvaa reilut 20 cm korkeaksi, ja sen varsissa on pitkistä vaaleista sekä ulospäin siirottavista karvoista koostuva karvoitus. Lehdet ovat leveänsoikeita ja varren tapaan karvaisia, joskaan lehdissä on vain suoria karvoja. Lyhytterähärkin kukat ovat pieniä ja kukkien terälehdet ovat valkoisia sekä verholehtiä lyhyempiä tai korkeintaan yhtä pitkiä. Verholehdet ovat kokonaan karvaisia. Lyhytterähärkki kukkii keväällä ja alkukesällä, touko–kesäkuussa. Hedelmäperät ovat verhiötä selvästi pidemmät, mutta itse hedelmät ovat vain hieman verholehtiä pidemmät.

Lyhytterähärkkiä ei kasva Suomessa. Ruotsissa lajia tavataan harvinaisena maan eteläosissa kuivilla mäenrinteillä. Laji on Ruotsissa myös rauhoitettu.

## Lähteet

## Aiheesta muualla
* Suomen Lajitietokeskus: Partahärkki – ''Cerastium brachypetalum''
* ITIS: ''Cerastium brachypetalum'' 
* United States Department of Agriculture (USDA): ''Cerastium brachypetalum'' 
* Flora of North America: ''Cerastium brachypetalum''
Ingrid van Houten-Groeneveld

**Ingrid van Houten-Groeneveld** (21. lokakuuta 1921 – 30. maaliskuuta 2015) oli alankomaalainen tähtitieteilijä.

Van Houten-Groeneveld johti Leidenin observatoriossa aviomiehensä Cees van Houtenin kanssa Leiden-Palomar-hanketta, jonka tarkoitus oli löytää pikkuplaneettoja. Pariskunta löysi yhdessä amerikkalaisen tähtitieteilijän Tom Gehrelsin kanssa yli 5000 asteroidia 1950-, 1960- ja 1970-luvuilla. Minor Planet Center tunnustaa 4641 pikkuplaneettaa kolmikon löytämiksi vuosien 1960–1977 välillä.

Van Houten-Groeneveld kuoli Alankomaiden Oegstgeestissa 30. maaliskuuta 2015. Asteroidi (1674) Groeneveld on nimetty hänen mukaansa. 

Van Houten-Groeneveldilla oli tytär ja poika.

## Lähteet
Osakassopimus

**Osakassopimus** on osakeyhtiön osakkaiden välinen sopimus, jolla säännellään heidän keskinäisiä suhteitaan, oikeuksiaan ja velvollisuuksiaan yhtiössä. Usein osakassopimuksen osapuolena on myös yhtiö, jolloin sovitaan myös osakkaiden ja yhtiön välisistä suhteista.

Osakassopimuksella voidaan sopia osakkeenomistajien omassa määräysvallassa olevista asioista. Sisältö vaihtelee tarkoituksesta riippuen, mutta yleensä osakassopimuksissa sovitaan yhtiön omistukseen, rahoitukseen, päätöksentekoon ja taloudellisiin etuihin liittyvistä seikoista. Sopimuksen tarkoitus on yleensä määritellä vallankäyttöä yhtiössä ja suojata omistusta ulkoisilta tahoilta. 

Osapuolina osakassopimuksissa voivat olla joko kaikki tai vain osa yhtiön osakkaista. Osakassopimuksia voi olla myös useita. Esimerkiksi enemmistöosakkaiden intressit ja ehdot voivat poiketa merkittävästikin vähemmistöosakkaiden vastaavista. Jos kaikki osakassopimuksen osapuolet ovat osakkeenomistajia, sitä kutsutaan *varsinaiseksi osakassopimukseksi*. Jos mukana on jokin muukin taho, kyseessä on *epävarsinainen osakassopimus*.

Osakassopimuksia ei säädellä erityisesti missään laissa, joten niihin sovelletaan yleisiä sopimusoikeudellisia periaatteita ja lakeja, erityisesti osakeyhtiölakia (21.7.2006/624) sekä lakia varallisuusoikeudellisista oikeustoimista (13.6.1929/228). 

## Lähteet
Tuusniemen ortodoksinen kirkko

**Tuusniemen ortodoksinen kirkko** eli **Apostolien Pietarin ja Paavalin kirkko** on ortodoksinen kirkko Tuusniemellä, Pohjois-Savossa. 

Rukoushuoneen suunnitteli arkkitehti Ilmari Ahonen. Hän on tunnetuimpia ortodoksisten rukoushuoneiden suunnittelijoita vuosien 1950-1961 jälleenrakennuskaudella. Näinä vuosina ortodokseille, joista 70 prosenttia oli joutunut jättämään vuosien 1939-1944 sotien seurauksena aiemman kotipaikkansa Suomessa, rakennettiin 13 kirkkoa ja 41 tai 42 rukoushuonetta. Tuusniemelle noussut rakennus vihittiin elokuussa 1961 tsasounaksi arkkipiispa Paavalin johdolla. Vuoden 1992 peruskorjauksen jälkeen helmikuussa 1993 arkkipiispa Johannes vihki rakennuksen ortodoksiseksi kirkoksi. Ikonostaasi on valmistunut Puolassa, ikonit on maalannut Margit Lintu.

Rakennus toimii Suomen ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Tuusniemen alueen pyhäkkönä. Temppelijuhlaa Tuusniemellä vietetään vuosittain 29. kesäkuuta.

Tuusniemen ortodoksinen kirkko - Ilmari Ahonen (1961) - Keskitie 54, Tuusniemi -1.jpg|Kirkko toukokuussa 2021.
Tuusniemen ortodoksinen kirkko 12.jpg|Uudelleenmaalattu kirkko (3/2023).


## Lähteet

## Aiheesta muualla
*Tuusniemen ortodoksinen kirkko (ortodoksi.net)
Joseph Goubert

**Joseph Goubert** (25. marraskuuta 1908 – ?) oli ranskalainen maahockeypelaaja. Hän edusti Stade Français-seuraa. Goubert kuului myös Ranskan joukkueeseen Berliinin kesäolympialaisissa 1936.

## Lähteet
Miechówin piirikunta

**Miechów** on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 48&nbsp;818. Kunnat Miechówin piirikunnassa ovat Charsznica, Gołcza, Kozłów, Książ Wielki, Miechów, Racławice ja Słaboszów.

Vuoden 2019 lopussa piirikunnan asukkaista 50,8 prosenttia oli naispuolisia ja 49,2 miespuolisia. Alle 18-vuotiaat muodostivat 17 prosenttia piirikunnan väestöstä, työikäiset 58,8 prosenttia ja eläkeläiset 24,1 prosenttia väestön keski-iän ollessa tasan 43 vuotta. Vuonna 2019 piirikunnassa syntyi 415 lasta. Miechówin piirikunnan väkiluvun ennustetaan pienenevän 40&nbsp;285 asukkaaseen vuoteen 2050 mennessä.

## Lähteet
Muuruveden tsasouna

**Muuruveden tsasouna** eli **Pyhän Nikolaoksen tsasouna** on ortodoksinen rukoushuone Kuopion Muuruveden kirkonkylän taajamassa, Pohjois-Savossa. Rukoushuoneen suunnitteli rakennusmestari Leo Honkala. Rakennus pyhitettiin marraskuussa 1962 ortodoksiseksi tsasounaksi arkkipiispa Paavalin johdolla. 

Rakennus toimii Suomen ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Muuruveden alueen pyhäkkönä. Temppelijuhlaa vietetään vuosittain 9. toukokuuta.

## Lähteet

## Aiheesta muualla
*Muuruveden ortodoksinen tšasouna (ortodoksi.net)
Nicola Girace

**Nicola Girace** (30. heinäkuuta 1907 Napoli – 30. elokuuta 1970 Rooma) oli italialainen miekkailija ja maailmanmestari. Hän kuului Italian kultaa voittaneeseen joukkueeseen Napolin maailmanmestaruuskilpailujen 1929 floretin joukkuekilpailussa.

## Lähteet
Brendan Coyle

**Brendan Coyle,** alun perin **David Coyle**, (s. 2. joulukuuta 1963) on englantilais-irlantilainen näyttelijä.Hän voitti parhaan miessivuosan Olivier-palkinnon roolistaan Brendanina näytelmässä *The Weir* vuonna 1999.Hänet muistetaan rooleistaan sarjoissa *[[Etelästä pohjoiseen|Etelästä]]* *[[Etelästä pohjoiseen|pohjoiseen]]*, Candlefordin postineiti sekä *[[Downton Abbey]]*. Herra Batesin roolistaan Downton Abbey -sarjassa Coyle oli ehdolla sekä Primetime Emmy -palkinnon että Bafta-palkinnon saajaksi. 

## Yksityiselämä
Brendan Coyle syntyi Corbyssa, Northamptonshiressä, irlantilaiselle isälle ja skotlantilaiselle äidille.Perheeseen kuuluu myös veli, joka työskentelee teurastajana.Coylella on syntyperänsä vuoksi kaksoiskansalaisuus. Hän on jalkapalloilija Sir Matt Busbylle sukua.

Brendan Coylen isä työskenteli teurastajana omassa yrityksessään, jossa myös Coyle teki töitä 11-vuotiaasta alkaen.Laman aikaan perheyritys meni konkurssiin ja Coylen isä kuoli, kun Coyle oli 17-vuotias.Tuolloin Coyle alkoi miettiä elämänsä suuntaa ja päätyi seuraamaan kiinnostustaan näyttelemistä kohtaan. 

Coyle opiskeli draamaa Dublinissa vuonna 1981 ja sai apurahan *Mountview Academy of Theatre Arts* -kouluun Britanniaan vuonna 1983. 

Coyle asuu Norfolkissa. 

## Ura
Brendan Coyle sai Olivier -palkinnon vuonna 1999 roolistaan Conor McPhersonin *The Weir* -näytelmässä ja voitti *New York Critics Theater World Award* -nimisen palkinnon saman näytelmän New Yorkin tuotannosta.Vuonna 2001 Coyle esiintyi elokuvassa *[[Lopullinen ratkaisu (televisioelokuva)|Lopullinen ratkaisu]]* Gestapon päällikkö Heinrich Müllerin roolissa. Hän esitti Kaz Sweeneyä brittiläisessä draamassa *True Dare Kiss* ja Nicholas Higginsiä BBC:n *[[Etelästä pohjoiseen]]* -minisarjassa. 

Vuonna 2008 hän näytteli Robert Timminsiä BBC:n *[[Candlefordin postineiti]]* -sarjassa, joka perustuu Flora Thompsonin kirjoittamaan romaaniin *Lark Rise to Candleford*. Vuonna 2010 hän aloitti John Batesin roolissa Julian Fellowesin draamasarjassa *[[Downton Abbey]].* Fellowes kirjoitti osan Coylelle ja Coyle oli roolistaan ehdokkaana Bafta-, Ifta- ja Primetime Emmy -palkintojen saajaksi. Hän voitti yhdessä muun Downton Abbey -kokoonpanon kanssa SAG- palkinnon vuosina 2013, 2015 ja 2016. 

## Filmografia

### Elokuvat

### Televisio

## Anderson Shelter Productions -yritys
Heinäkuussa 2014 Brendan Coyle ja Joy Harrison perustivat Anderson Shelter Productions Limited -yrityksen,jonka tehtävänä on "löytää lahjakkaita nuoria elokuvantekijöitä" ja auttaa heitä lyhytelokuvaprojektiensa rahoittamisessa. 

## Viitteet

## Aiheesta muualla
* Brendan Coyle Fansite 
*
Generalisti

**Generalisti** voi tarkoittaa ainakin seuraavia:

* generalisti, biologiassa laji, jolle on ominaista kyky elää useissa erilaisissa ympäristöissä käyttäen niiden erilaisia mahdollisuuksia. 
* generalisti, yhteiskunnan ja erityisesti työelämän, ammattien ja koulutuksen yhteydessä käytettävä termi, joka tarkoittaa eräänlaista asiantuntijaa.
## Lähteet
Miesten Ykköspesis-kausi 2020

**Ykköspesis-kausi 2020** oli Suomen pesäpallon toiseksi korkeimman sarjatason Ykköspesiksen 40. kausi. Kauteen osallistui yhdeksän joukkuetta. Kauden jätti koronaviruspandemian vuoksi väliin kolme Ykköspesis-joukkuetta. Myös kauden alku viivästyi pandemian vuoksi.

Sarjan voitti Haminan Palloilijat, joka kukisti Oulun Lipon loppuottelusarjassa 3–2. Se nousee siten Superpesikseen kaudeksi 2021.

Kaudeksi 2021 Ykköspesikseen nousevat Ikaalisten Tarmo ja Jyväskylän Lohi.

## Joukkueet








## Sarjajärjestelmä
Kaudella 2020 sarjajärjestelmä oli poikkeuksellinen koronaviruspandemian vuoksi. Joukkueita pelasi sarjassa vain yhdeksän. 
Ne pelasivat kaksinkertaisen runkosarjan keskenään, jonka jälkeen neljä parasta joukkuetta pelasivat välierät. Otteluparit välieriin muodostettiin siten, että runkosarjan voittaja kohtasi neljänneksi sijoittuneen ja toiseksi sijoittunut kolmanneksi sijoittuneen. Välierien voittajat pelasivat loppuottelusarjan, jonka voittaja nousee Superpesikseen kaudeksi 2021. Sarjasta ei pudonnut joukkueita.

## Runkosarja

## Pudotuspelit
Pudotuspeleihin etenivät runkosarjan neljä parasta joukkuetta. Välierissä runkosarjan voittaja Oulun Lippo kohtasi neljänneksi sijoittuneen Puijon Pesiksen ja toiseksi sijoittunut Haminan Palloilijat kohtasi kolmanneksi sijoittuneen Alajärven Ankkurit. Näiden otteluparien voittajat etenivät loppuottelusarjaan, jonka voittaja nousee Superpesikseen. Pudotuspelit ratkaistiin paras viidestä -järjestelmällä.

### Turnauspuu

### Välierät

### Loppuottelu

## Lopulliset sijoitukset

## Lähteet
Otman Bakkal

**Otman Bakkal** (s. 27. helmikuuta 1985 Eindhoven) on alankomaalainen jalkapalloilija, pelipaikaltaan keskikenttäpelaaja. Hän pelasi urallaan Alankomaiden pääsarjassa Eredivisiessa 191 ottelua PSV Eindhovenin (117 ottelua), FC Den Boschin (6 ottelua), FC Twenten (31 ottelua) ja Feyenoord Rotterdamin (37 ottelua) joukkueissa. Näissä otteluissa hän teki yhteensä 37 maalia, joista PSV:lle 25, Feyenoordille yhdeksän ja Twentelle kolme. Kaudella 2009–2010 hän teki Eindhovenille 11 liigamaalia ja kaudella 2011–2012 Feyenoordille yhdeksän liigamaalia. Venäjällä hän pelasi Moskovan Dynamon joukkueessa kaudella 2012–2013 mutta pääsi liigassa kentälle vain muutamiksi minuuteiksi neljässä ottelussa. Mestarien liigassa Bakkal pelasi kymmenen ottelua PSV:n joukkueessa. Hän lopetti pelaajauransa vuonna 2014.

Bakkal pelasi Alankomaiden alle 21-vuotiaiden maajoukkueessa ja voitti ikäluokan Euroopan-mestaruuden 2007. Hän pelasi EM-turnauksessa joukkueensa kaikki viisi ottelua ja ensimmäistä alkulohko-ottelua lukuun ottamatta avauskokoonpanossa. Loppuottelun Serbiaa vastaan Alankomaat voitti maalein 4–1 ja Bakkal teki ottelun 17. minuutilla 1–0-johtomaalin. Pekingin olympialaisissa 2008 Bakkal pelasi kaksi ottelua avauskokoonpanossa ja tuli kahdessa muussa ottelussa vaihdosta kentälle. Hän teki joukkueensa ainoan maalin 1–2-jatkoaikatappioon päättyneessä puolivälieräottelussa Argentiinaa vastaan. Alankomaiden A-maajoukkueessa Bakkal pääsi muutamaksi minuutiksi kentälle ystävyysottelussa Paraguayta vastaan marraskuussa 2009.

## Lähteet
Vismuttitrikloridi

**Vismuttitrikloridi** (BiCl3) on vismutin ja kloorin muodostama epäorgaaninen molekyyliyhdiste. Yhdistettä voidaan käyttää katalyyttinä orgaanisen kemian synteeseissä ja muiden vismuttiyhdisteiden valmistukseen.

## Ominaisuudet
Huoneenlämpötilassa vismuttitrikloridi on valkoista tai kellertävää hygroskooppista kiteistä ainetta. Kidevedettömän yhdisteen lisäksi tunnetaan kidevedellinen dihydraatti (BiCl3 · 2H2O). Yhdiste reagoi veden kanssa muodostaen vismuttioksikloridia. Vismuttitrikloridi liukenee etanoliin ja asetoniin. Aine on Lewis-happo ja reagoi Lewis-emästen kanssa; esimerkiksi kloridien kanssa se muodostaa kompleksisen tetraklorovismutaatti-ionin ([BiCl4]-) ja muita klorokomplekseja.

## Valmistus ja käyttö
Vismuttitrikloridia voidaan valmistaa kuumentamalla vismutin ja kloorin seosta, liuottamalla vismuttia kuningasveteen tai vismuttitrioksidin ja vetykloridin välisellä reaktiolla. 
: 2 Bi + 3 Cl2 → 2 BiCl3
: Bi2O3 + 6 HCl → 2 BiCl3 + 3 H2O

Vismuttitrikloridista valmistetaan useita muita vismuttiyhdisteitä. Sitä käytetään myös kosmetiikassa ja orgaanisen kemian synteeseissä katalyyttinä.

## Lähteet
Thomas Jeter

**Thomas Powers Jeter** (25. elokuuta 1898 Florence, Alabama – 23. lokakuuta 1979 San Diego, Kalifornia) oli yhdysvaltalainen miekkailija. Hän edusti Yhdysvaltoja Pariisin kesäolympialaisissa 1924 sekä floretissa että floretin joukkuekilpailussa.

## Lähteet
Jaan

**Jaan** on miehen etunimi. Se on Johannes-nimen virolainen lyhentymä ja yksi Viron yleisimmistä miehennimistä.

Jaan-nimeä käytetään myös Suomessa. Digi- ja väestötietoviraston mukaan se on vuoteen 2026 mennessä ollut etunimenä noin 790 miehellä. Jaanilla ei ole suomalaista, suomenruotsalaista eikä ortodoksista nimipäivää, mutta Virossa  nimipäivä on 24. kesäkuuta.

## Tunnettuja Jaaneja
*Jaan Anvelt (1884–1937), virolainen bolševikki
*Jaan-Frederik Brunken (s. 1990), saksalais-suomalainen tennispelaaja
*Jaan Ehlvest (s. 1962), virolainen shakinpelaaja
*Jaan Jung (1835–1900), virolainen opettaja ja arkeologi 
*Jaan Kaplinski (1941–2021), virolainen kirjailija 
*Jaan Kikkas (1892–1944), virolainen painonnostaja ja olympiamitalisti
*Jaan Kirsipuu (s. 1969), virolainen maantiepyöräilijä
*Jaan Koort (1883–1935), virolainen kuvanveistäjä ja taidemaalari
*Jaan Kross (1920–2007), virolainen kirjailija
*Jaan Kruusvall (1940–2012), virolainen kirjailija ja toimittaja
*Jaan Kärner (1891–1958), virolainen kirjailija ja päätoimittaja
*Jaan Lintrop (1885–1962), virolainen kirjailija ja toimittaja
*Jaan Mahlapuu (1894–1917), virolainen hävittäjälentäjä
*Jaan Maide (1896–1945), virolainen kenraalimajuri
*Jaan Malin (s. 1960), virolainen runoilija
*Jaan Manitski (s. 1942), virolainen poliitikko, liikemies ja taiteenkeräilijä
*Jaan Poska (1866–1920), virolainen poliitikko
*Jaan Raamot (1873–1927), virolainen poliitikko
*Jaan Rekkor (s. 1958), virolainen näyttelijä
*Jaan Ross (1957–2026), virolainen musiikkitieteilijä ja psykologi
*Jaan Rääts (1932–2020), virolainen säveltäjä
*Jaan Soots (1880–1942), virolainen kenraali ja poliitikko
*Jaan Talts (s. 1944), virolainen painonnostaja ja olympiavoittaja
*Jaan Teemant (1872–1941), virolainen poliitikko
*Jaan Toomik (s. 1961), virolainen videotaiteilija
*Jaan Tooming (1946–2024), virolainen näyttelijä, teatteri- ja elokuvaohjaaja ja kirjailija
*Jaan Tõnisson (1868–1941), virolainen poliitikko
*Jaan Õunapuu (s. 1958), virolainen poliitikko

## Lähteet

## Aiheesta muualla
* Etunimien taivutus: Jaan (Kotimaisten kielten keskuksen verkkojulkaisu)
Luigi Bruins

**Luigi Bruins** (s. 9. maaliskuuta 1987 Rotterdam) on alankomaalainen jalkapalloilija, pelipaikaltaan keskikenttäpelaaja. Hän on pelannut kotimaansa lisäksi Itävallassa ja Ranskassa. Vuodesta 2014 hän on edustanut Excelsioria, jossa hän pelasi jo juniorina ja jossa hän aloitti liigauransa elokuussa 2006. Kaudet 2007–2011 hän edusti Feyenoordia. Hän on pelannut Eredivisiessä 249 ottelua ja tehnyt niissä 34 maalia. Ranskan Ligue 1:ssä hän pelasi OGC Nicen joukkueessa 22 ottelua, joissa hän teki yhden maalin. Itävallan Bundesliigassa hän pelasi Red Bull Salzburgin joukkueessa kolme ottelua.

Bruins pelasi Alankomaiden alle 21-vuotiaiden maajoukkueessa ja voitti ikäluokan Euroopan-mestaruuden 2007. Hän pääsi EM-turnauksen loppuottelussa Serbiaa vastaan vaihdosta kentälle 69. minuutilla ja teki lukemiin 4–1 päättyneen ottelun viimeisen maalin.

## Lähteet
Cecilin piirikunta

**Cecilin piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 102&nbsp;855 vuonna 2019. Piirikunnan hallintokeskus on Elktonin kunta. Piirikunta on perustettu 6. kesäkuuta 1674.

## Lähteet

## Aiheesta muualla
CLG Chontae na Gaillimhe

**CLG Chontae na Gaillimhe** () on yksi menestyneimpiä gaelilaisen jalkapallon ja myös hurlingin ja naisten pelaaman hurlingia vastaavan camogien organisaatioita Irlannissa, ja se on kotoisin Galwayn kreivikunnasta. Jalkapallojoukkueen kotikenttä on Pearse Stadium Galwayssa. Gaelijalkapallo- ja hurlingseurat toimivat Galwayssa eri organisaatioissa vuoteen 2013, jolloin ne yhdistyivät. 

Miesten jalkapallojoukkue on perustettu vuonna 1880, ja se on voittanut mestaruuspokaalin, Sam Maguire Trophyn, kahdeksan kertaa; vain Kerryn joukkue sekä Dublinin joukkue ovat voittaneet enemmän. Naisten joukkue tavoittelee Brendan Martin Cupia, jonka se on voittanut kerran, vuonna 2004.
Väikjärv

**Väikjärv**, myös **Väitjärv** tai **2. Kurgjärv**, on Virossa Võrumaalla Rõugen kunnan Kurgjärven kylässä sijaitseva järvi.

## Maantietoa
Järvi on 500 metriä pitkä, 320 metriä leveä, ja sen pinta-ala on 10,4 hehtaaria. Se sijaitsee mäkisellä alueella Haanjan ylängöllä ja järven lähiympäristössä metsäiset mäet kohoavat 20–30 metrin korkeuteen. Sellaisia mäkiä ovat eteläpuolella kohoavat Rabadumägi, Sikamägi ja Suurrõmägi, sekä koillispuolella Lipumägi. Järvi on 15 metriä syvä, mutta sen keskisyvyys on 4,5 metriä ja sen syvänne sijaitsee keskikohdan koillispuolella. Järven luoteispuolella on 200 metrin levyisen kannaksen takana toinen järvi Kurgjärv. Väikjärven ympäristö on metsämaata ja alueen ainoa kylä on Kurgjärven rannalla sijaitseva Kurgjärve. Väikjärven pohjoisrannalla sijaitsee Kurgjärven urheilukeskus (), jossa järjestetään monia vuotuisia leirejä ja tapaamisia. Urheilukeskuksen toiminta keskittyy Väikjärven ympärille. Keskuksen päärakennuksien ja majoitustilojen lisäksi järven rannassa on saunatilat ja kolme laituria. Urheilukeskukselta alkaa järven ympäri kiertävä polku, joka on osa järven lounaispuolella risteilevää polkuverkostoa. Järven itäpuolella on laaja latuverkosto, joka ulottuu Haanjaan asti. Haanjasta Rõugeen tuleva tie ohittaa järvet niiden pohjoispuolelta.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (, SD).

Järvi sijaitsee Haanjan ylängön mäkialueella, jossa järven rannat ovat tyypillisesti hiekkaa ja soraa. Näin on nytkin järven pohjois- ja länsirannoilla, mutta itä- ja etelärannat ovat mutapohjaisia. Laitureiden luonna on hyvät uimarannat. Kesäisin ja talvisin on järvi voimakkaasti lämpötilakerrostunut. Kesällä voi alusveden ja päällysveden lämpötilaero olla 17 astetta. Vedenväri on ruskehtavan keltainen ja näkösyvyys on noin 2,1 metriä. Järven vesikasvillisuus on vähäistä ja vuonna 1977 siitä löydettiin 15 eri kasvilajia. Niiden joukossa oli harvinainen jokipalpakko (). Järven kalalajisto on kohtalainen. Järvessä elää ainakin ahven, hauki, särki, sorva ja suutari.

## Historiaa
Väikjärv ja viereinen Kurgjärv ovat olleet yhtä järveä ennen järvenlaskua, jolloin vedenpinnan alentaminen paljasti järvien välisen kannaksen.

## Vesistösuhteita
Väikjärv kuuluu Ura ojan valuma-alueeseen, jossa Ura oja on Võhandu jõen sivu-uoma. Järveen ei tule merkittäviä laskuojia, mutta se saa vettä rantojen ja pohjan lähteistä. Sen laskuoja on kaivettu oja, joka laskee Kurgjärveen. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Kõvvõrjärv (Tsiamäe)

**Kõvvõrjärv** on Virossa Võrumaalla Rõugen kunnan Tsiamäen kylässä sijaitseva järvi. Järven laskuoja on Ura oja, jonka lähdejärvi se on.

## Maantietoa
Järvi on 260 metriä pitkä, 80 metriä leveä, ja sen pinta-ala on 1,5 hehtaaria. Se sijaitsee Haanjan ylängöllä Kõvõramäen jyrkän etelärinteen alla olevassa laaksossa. Laakso on soistunutta metsämaata eikä sen rannoilla ole asutusta tai rakennuksia. Järven itäpuolella sijaitsee Tsiamäen kylä, mutta sieltäkään ei tule järvelle tietä.

## Vesistösuhteita
Kõvvõrjärv kuuluu Ura ojan valuma-alueeseen, koska se on Ura ojan lähdejärvi. Ura oja on Võhandu jõen Vagula järveen laskeva sivu-uoma. Ojan alkuosuus on suoraksi kaivettua suo-ojaa, johon yhtyy etelästä virtaava luontainen puro Kurgjärvestä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Carnival Pilgrims

**Carnival Pilgrims** on Mika Mattilan ohjaama suomalainen dokumenttielokuva, jonka ensi-ilta oli vuoden 2020 docpoint-elokuvafestivaaleilla. Elokuva koostuu kolmesta episodista ja se käsittelee globaalia turismia ja ihmisen ikiaikaista tarvetta olla jossain toisaalla.

## Lähteet

## Aiheesta muualla
*
Doris Miller

**Doris Miller** (12. lokakuuta 1919 Waco, Texas – 24. marraskuuta 1943 Tyyni valtameri Makin-atollin edustalla) oli yhdysvaltalainen sotilas, joka palveli Yhdysvaltain laivastossa toisen maailmansodan aikana. Pearl Harborin iskun aikana messipoikana toiminut Miller tarttui itse ilmatorjuntakonekivääriin, vaikkei hänelle ollut annettu sopivaa koulutusta. Lisäksi hän kantoi haavoittuneita sotilaita turvaan. Laivasto palkitsi Millerin Navy Crossilla toukokuussa 1942.

Miller oli ensimmäinen Navy Crossilla palkittu afroamerikkalainen sotilas. Hän kuoli marraskuussa 1943 Makinin taistelun aikana, jolloin *[[USS Liscome Bay]]* -saattuetukialus joutui japanilaisten hyökkäyksen kohteeksi.

''Knox''-luokan fregatti *[[USS Miller (FF-1091)|USS Miller]]* nimettiin Millerin mukaan. Yhdysvaltain laivasto ilmoitti tammikuussa 2020 nimeävänsä neljännen ''Gerald R. Ford'' -luokan lentotukialuksen *[[USS Doris Miller (CVN-81)|USS Doris Miller]]iksi*. Milleristä tulee ensimmäinen afroamerikkalainen, jota on kunnioitettu lentotukialuksella.

## Lähteet

## Aiheesta muualla
Colombia in My Arms

**Colombia in My Arms** on vuonna 2020 ensi-iltansa saanut suomalainen dokumenttielokuva, jonka ovat ohjanneet Jenni Kivistö ja Jussi Rastas. Elokuva käsittelee Kolumbian hallituksen ja FARC-sissiliikkeen välistä rauhansopimusta ja sen seurauksia. Sen ensi-ilta oli vuoden 2020 docpoint-elokuvafestivaaleilla.

## Palkinnot
* Göteborgin elokuvajuhlat (2020): Dragon Award Best Nordic Documentary -palkinto parhaasta pohjoismaisesta dokumenttielokuvasta.

## Lähteet

## Aiheesta muualla
*
Juhan

**Juhan** on miehen etunimi. Se on Johannes-nimen virolainen muunnos.

Juhan-nimi on käytössä myös Suomessa. Digi- ja väestötietoviraston mukaan se on vuoteen 2023 mennessä ollut virallisena etunimenä 387 miehellä. Juhanilla ei ole suomalaista, suomenruotsalaista eikä ortodoksista nimipäivää.

## Tunnettuja Juhaneja
* Juhan Aare (1948–2021), virolainen toimittaja ja poliitikko
* Juhan Aavik (1884–1982) virolainen säveltäjä ja kapellimestari
* Juhan af Grann (1944–2023), suomalainen dokumenttiohjaaja ja televisiotuottaja
* Juhan-Ville Kaarnakari (s. 1948), suomalainen kirjailija
* Juhan Fredrik Kivikoski (1856–1934), suomalainen SDP:n kansanedustaja
* Juhan Kukk (1885–1942), virolainen poliitikko
* Juhan Kunder (1852–1888), virolainen kirjailija
* Juhan Kuus (1953–2015), eteläafrikkalainen toimittaja ja valokuvaaja
* Juhan Liiv (1864–1913), virolainen runoilija
* Juhan Parts (s. 1966), virolainen poliitikko
* Juhan Peegel (1919–2007), virolainen kirjailija ja sanomalehtiopin professori
* Juhan Raudsepp (1896–1984), virolainen kuvanveistäjä
* Juhan Ross (1925–2002), virolainen professori
* Juhan Simm (1885–1959), virolainen säveltäjä, kapellimestari ja kuoronjohtaja
* Juhan Smuul (1922–1971), virolainen kirjailija
* Juhan Sütiste (1899–1945), virolainen kirjailija
* Juhan Talve (1951–2003), virolainen toimittaja ja kirjailija
* Juhan Viiding (1948–1995), virolainen runoilija, teatterinäyttelijä ja -ohjaaja

## Juhan sukunimenä

Juhan on myös seuraavien henkilöiden sukunimi:

* Peter Juhan (s. 1991), suomalainen muusikko, DJ ja fetissivalokuvaaja

## Lähteet

## Aiheesta muualla
* Etunimien taivutus: Juhan (Kotimaisten kielten keskuksen verkkojulkaisu)
Antonio Hurtado y Valhondo

**Antonio Hurtado y Valhondo** (1824–1878) oli espanjalainen kirjailija ja poliitikko. Hän oli muun muassa Valladolidin, Valencian ja Barcelonan kuvernööri. Hänen kirjallinen tuotantonsa sijoittuu romantiikan ja naturalismin siirtymävaiheeseen.

Hurtado kirjoitti yhteistyössä Gaspar Núñez de Arcen kanssa muutamia historiallisia näytelmiä ja itsenäisesti muutamia menestyksiä, kuten *El anillo del Rey* ja *La Maya*. Hän julkaisi 1847 teoksen *Romancero de Hernán Corés*, ja sen jälkeen historiallisia kuvauksia Madridista nimellä *Madrid dramático* (1870). Ne ovat runomuotoisia kertomuksia, verrattavissa Ángel de Saavedra de Rivasin ja José Zorrilla y Moralin tekemiin, esimerkkeinä *La ejecución de un vlido*, *La muerte de Villamediana*, *Los padres de la Merced*, *Las gradas de San Felipe*, *Un lancede Quevedo* ja niin edelleen.

## Lähteet

## Aiheesta muualla

* Antonio Hurtado, Online Books, University of Pennsylvania
Ad usum delphini

**Ad usum delphini**, (lat.), suom. 'dauphinin eli kruununperillisen käyttöön', tarkoittaa Ludvig XIV:n käskystä julkaistuja, kruununperillisen luettavaksi tarkoitettuja kreikkalaisten, roomalaisten ja ranskalaisten kirjailijoiden kirjoituksia erityisinä laitoksina, joiden nimiösivulla lukee "in usum delphini" ja joista on poistettu siveettömät tai muissa suhteissa tarkoitukseen sopimattomat kohdat. Tunnetuin on kokoelma kreikkalaisia ja roomalaisia klassikkoja (64 osaa, 1674–1730), joista Ludvig XIV:n vanhimman pojan Ludvigin kotiopettajan Montausierin herttuan Charles de Sainte-Mauren valvonnassa huolehtivat Bossuet ja Huet. Ilmausta on sittemmin usein käytetty muistakin kirjoituksista, jotka on julkaistu typistettynä.

Ilmauksen taustalla on delfiiniä tarkoittava latinankielinen sana *delphinus*. Se on ranskaksi *dauphin*, joka on myös Dauphinén herttuakunnan ruhtinaiden ja Ranskan kruununperillisen titteli.

## Lähteet
Tōgane

**Tōgane** () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin keskiosassa Kujūkurin tasangolla ja Shimōsan ylängöllä. Tōganessa on 58&nbsp;081 asukasta (elokuussa 2020) ja sen pinta-ala on 89,12 neliökilometriä.

Japanin keskiajalla Tōgane kehittyi linnanaluskaupunkina. Edo-kaudella 1600–1800-luvuilla siitä tuli paikallinen hallintokeskus, jonne Tokugawa Ieyasu perusti residenssin haukkametsästystä varten. Sinne rakennettiin Tōgane- eli Onari-kaidō-tiereitti Funabashista. Sittemmin se on kehittynyt ympäröivän alueen markkinapaikkana ja Kujūkurin seudun keskuskaupunkina. Kaupunkioikeudet osana Japanin nykyistä kunnallishallintoa Tōganelle myönnettiin vuonna 1954. Eräs perinteinen elinkeino on puuvillan (*Kazusa-momen*) tuotanto. Kaupungin ympäristössä viljellään riisiä, vihanneksia ja puuntaimia, kuten japaninpodokarpusta. Sinne on rakennettu myös teollisuutta ja asuinlähiöitä. 

Tōganen nähtävyyksiin kuuluvat kirsikankukistaan tunnettu Hakkakujärvi ja 1600-luvun alussa rakennettu tekolampi Ojagaike virkistysalueineen. Kaupunkia palvelee JR Higashi-Nihonin Tōgane-linja.

## Kuvia

Tiedosto:Tōgane Station Rotary East.jpg|Tōganen rautatieaseman edustaa
Tiedosto:Togane Shopping Town.jpg|Ostoskatu Tōganessa
Tiedosto:Touganehiyoshi03.jpg|Hiyoshi-jinja
Tiedosto:Tōgane City Office.jpg|Tōganen kaupungintalo


## Lähteet

## Aiheesta muualla

* Kaupungin internetsivut
William Milne

**William Milne** (23. maaliskuuta 1852 Aberdeen, Skotlanti – 16. maaliskuuta 1923 Lontoo, Englanti) oli brittiläinen ampuja ja olympiamitalisti.

Milne saavutti urallaan kaksi olympiahopeaa Tukholman kesäolympialaisista 1912: toisen 50 metrin pienoiskiväärin makuuammunnasta ja toisen 25 metrin vapaapienoiskiväärin joukkuekilpailusta. Tukholmassa 1912 hän kilpaili myös 25 metrin vapaapienoiskiväärissä. Milne osallistui myös Lontoon kesäolympialaisiin 1908, joissa hän kilpaili vapaapienoiskiväärin pysyvässä maalissa, vapaapienoiskiväärin katoavassa maalissa ja vapaapienoiskiväärin liikkuvassa maalissa.

## Lähteet
Hammassepät

**Hammassepät** (*Denticollis*) on seppien heimoon kuuluva kovakuoriaissuku. Suvun lajimäärä vaihtelee eri lähteissä. Suomessa suvun lajeista on tavattu kaksi. Suvun lajeja esiintyy holarktisella alueella.

## Lajeja
* Mustahammasseppä (*Denticollis borealis*) 
* Ruskohammasseppä (*Denticollis linearis*)
* *[[Denticollis rubens]]*

## Aiheesta muualla
*Laji.fi: Hammassepät (''Denticollis'')
*UniProt: Taxonomy - Denticollis 
*Global Biodiversity Information Facility (GBIF): Denticollis 
*Iowa State University, Bug Guide: Genus Denticollis
Lauluja rakkaudesta (elokuva)

**Lauluja rakkaudesta** on vuonna 2020 ensi-iltansa saanut suomalainen dokumenttielokuva, jonka on ohjannut Anu Kuivalainen. Elokuvan teemoja ovat rakkaus ja vanheneminen.

## Lähteet

## Aiheesta muualla
*
Headshot (vuoden 2016 elokuva)

**Headshot** on vuonna 2016 ensi-iltansa saanut indonesialainen toimintaelokuva, jonka on ohjannut Kimo Stamboel ja Timo Tjahjanto, sekä tähdittänyt Iko Uwais, Chelsea Islan, Sunny Pang ja Julie Estelle.

*Headshot* sai maailmanensi-iltansa Toronton elokuvajuhlilla 9. syyskuuta 2016. Se sai kriitikoilta pääosin positiivisia arvioita.

## Näyttelijät

## Aiheesta muualla
*
Mario de Souza Mota

**Mario de Souza Mota** (s. 8. elokuuta 1958 São Paulo, Brasilia), tunnettu nimellä **Bahia**, on brasilialainen entinen jalkapalloilija, joka pelasi hyökkääjänä Meksikon Club de Fútbol Monterrey-seurassa vuodesta 1984 vuoteen 1992. Hän oli osa joukkuetta sen voittaessa mestaruuden kaudella 1986. Vuoteen 2012 asti hän oli joukkueen kaikkien aikojen eniten maaleja tehnyt pelaaja 96 maalin saldollaan.

## Lähteet
Pianosonaatti (Sibelius)

**Pianosonaatti** F-duurissa (op. 12) on Jean Sibeliuksen kesällä 1893 säveltämä kolmiosainen sonaatti pianolle. Teoksen kantaesitti Oskar Merikanto Helsingissä 17. huhtikuuta 1895. Teoksen ensimmäistä ja kolmatta osaa Merikanto luonnehti "reippaiksi ja keväisiksi", keskimmäistä kirkkomusiikin kaltaiseksi. Toisen osan pääteema pohjautuu Sibeliukselta kesken jääneeseen mieskuorosävellykseen *Heitä, koski, kuohuminen*.

Sonaattia on toistuvasti kritisoitu pianolle sovitetun orkesterisävellyksen muistuttamisesta. Ilmari Hannikainen kuitenkin arvioi teoksen olevan "loistava" ja edustavan "mitä aidointa sibeliusmaista pianotyyliä". Sibeliuksen pianosonaatin levytyksiin kuuluu Erik T. Tawaststjernan tammikuussa 1987 tekemä BIS-levymerkillä julkaistu äänitys.

## Osat
# Allegro molto
# Andantino
# Vivacissimo

## Lähteet

## Aiheesta muualla
* [IMSLP: nuotteja](https://imslp.org/wiki/Piano_Sonata,_Op.12_(Sibelius,_Jean))
Varsovan läntinen piirikunta

**Varsovan läntinen piirikunta** () on yksi Masovian voivodikunnan piirikunnista. Piirikunnan väkiluku oli vuoden 2019 lopussa 128&nbsp;613. Kunnat Varsovan läntisessä piirikunnassa ovat Błonie, Izabelin, Kampinos, Leszno, Łomianki, Ożarów Mazowiecki ja Stare Babice.

Vuoden 2019 lopussa piirikunnan asukkaista 51,9 prosenttia oli naispuolisia ja 48,1 miespuolisia. Alle 18-vuotiaat muodostivat 20,5 prosenttia piirikunnan väestöstä, työikäiset 59,1 prosenttia ja eläkeläiset 20,4 prosenttia väestön keski-iän ollessa 40,8 vuotta. Vuonna 2019 piirikunnassa syntyi 1&nbsp;108 lasta. Varsovan läntisen piirikunnan väkiluvun ennustetaan kasvavan 140&nbsp;253 asukkaaseen vuoteen 2050 mennessä.

## Lähteet
Koreli oja

**Koreli oja** on Virossa Võrumaalla Rõugen- ja Võrun kunnissa sekä Võrun kaupungissa virtaava 21 kilometriä pitkä joki, joka on Vanajõen sivujoki.

## Koreli ojan valuma-alue
### Joen kulku
Oja saa alkunsa Rõugen kunnassa Vodin kylässä mäkisen maaston välisestä pohjukasta. Se kulkee aluksi suoraksi kaivettuna ojana Vodin ja Soodin kylissä. Alkukohdan ympäristössä on runsaasti luonnollisia järviä ja tekolampia. Niistä osa yhtyy heti ojan yläjuoksulle Soodi järven kautta. Ojalla on heti varsin kalteva uoma ja jo kahden kilometrin päässä se on pudonnut 30 metriä ja samalla ylittänyt Võrun kunnanrajan. Täällä siihen yhtyy vasemmalta puolelta pienen Üvvärjärven laskuoja.

Ojan pääsuunta on kohti pohjoista, mutta alussa oja virtaa luoteeseen. Se kääntyy pohjoiseen Kasaritsan kylässä sijaitsevan mutkan jälkeen. Täällä ojan korkeus on 155 metriä mpy., joten se on pudonnut täällä 60 metriä. Koreli ojaa kutsutaan kylän kohdalla Vaestõlastõ ojaksi. Seuraavassa Puigan kylässä oja virtaa Puiga järven läpi ja sitten pienen patolammen läpi. Oja suuntaa hetkeksi kohti koillisessa sijaitsevaa Kosen taajamaa kohti ja siellä se laskee Verijärveen. Ennen Verijärveä ojaan yhtyy Valgjärven laskuoja. Samasta Verijärven lahdesta Koreli oja jatkaa eteenpäin ja se kiertää ensin Kosen taajaman kautta, alittaa sitten Vatseliinasta tulevan maantien, ja ylittää sen jälkeen Võrun vastaisen kaupunkirajan.

Ojaan yhtyy vasemmalta Pappjärven laskuoja. Kun oja alittaa Valga–Petseri-rautatien ja siihen yhtyy oikealta tuleva Koreli kraavi. Oja kääntyy luoteeseen päin ja koko loppumatkan on sen tehtävänä toimia kaupunkiojana, johon johdetaan monia taajama-alueen ojia. Niistä pisin on Poti oja, joka seuraa kaupungin reuna-alueita ja joka virtaa monen lammen läpi ennen yhtymistään Koreli ojaan taajama-alueen reunalla. Heti yhtymäkohdan jälkeen Koreli yhtyy Vanajõgeen.

### Koreli kraavi
Viron kielessä *kraavi* tarkoittaa suurta kaivettua ojaa, joka on usein johto-ojana toimiva leveä oja. Koreli kraavi on kaivettu tuomaan Koreli ojaan metsäisen ja soistuvan tasangon kuivatusvesiä aina Võro soolta asti. Kraavi on yli neljä kilometriä pitkä ja sen valuma-alue on lähes yhtä leveä. Sen suurin sivuoja on 3,1 kilometriä pitkä Umbsaare oja, jonka valuma-alue on 6,1 neliökilometriä. Tämän valuma-alueella sijaitsee Kaasjärv.

### Poti oja
Poti ojan alajuoksu virtaa kaupunkialueen pohjoisosien läpi. Sen 2,6 kilometriä pitkä uoma kerää 3,2 neliökilometrin valuma-alueelta sivuojien vesiä. Se seuraa matalaa laaksoa kohti Vanajõgea ja uoman pohjoispuolelle jää laaja peltoalue. Laakson epätasaisuuksiin on kertynyt vettä lammiksi ja niistä suurin on Mustajärv. Lähellä Mustjärveä sijaitsee Hola lump, joka on peltoalueella sijaitseva lampi, jonka laskuoja yhtyy Potiin pohjoisesta.

## Huomautuksia

## Lähteet
Keith Woodall

**Keith Eugene Woodall** (4. elokuuta 1926 Elmira, Ontario – 17. toukokuuta 1981 Halifax, Nova Scotia) oli kanadalainen jääkiekkomaalivahti. Woodall kuului Kanadan pronssia voittaneeseen joukkueeseen Cortina d’Ampezzon talviolympialaisissa 1956, joissa hän pelasi neljä ottelua päästäen neljä maalia.

## Lähteet
Gorlicen piirikunta

**Gorlicen piirikunta** on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 108&nbsp;886. Kunnat Gorlicen piirikunnassa ovat Biecz, Bobowa, Gorlice, Lipinki, Łużna, Moszczenica, Ropa, Sękowa ja Uście Gorlickie.

Vuoden 2019 lopussa piirikunnan asukkaista 50,5 prosenttia oli naispuolisia ja 49,5 miespuolisia. Alle 18-vuotiaat muodostivat 19,4 prosenttia piirikunnan väestöstä, työikäiset 60,8 prosenttia ja eläkeläiset 19,8 prosenttia väestön keski-iän ollessa 40,7 vuotta. Vuonna 2019 piirikunnassa syntyi 1&nbsp;114 lasta. Gorlicen piirikunnan väkiluvun ennustetaan pienenevän 95&nbsp;403 asukkaaseen vuoteen 2050 mennessä.

## Lähteet
Hämähäkki (täsmennyssivu)

**Hämähäkki** tai **hämähäkit** voi viitata seuraaviin asioihin:

* hämähäkit, niveljalkaisten lahko
* ''Hämähäkit'' (*Die Spinnen*), saksalainen elokuva vuodelta 1919/1920
* ''Hämähäkki'' (*Flamingo Road*), yhdysvaltalainen draamaelokuva vuodelta 1949
* *[[Hämähäkit (vuoden 1977 elokuva)|Hämähäkit]]* (*Kingdom of the Spiders*), yhdysvaltalainen elokuva vuodelta 1977
* ''Hämähäkki'', suomalainen jännityssarja vuodelta 1982
* hämähäkki eli mustekala, kiinnitysväline

## Katso myös
* "Hämä-hämä-häkki", lastenlaulu
Ralph Berzsenyi

**Ralph Berzsenyi** (26. helmikuuta 1909 Rijeka, Kroatia – 10. kesäkuuta 1978 Budapest) oli unkarilainen ampuja ja olympiamitalisti. Hän saavutti hopeaa 50 metrin pienoiskiväärin makuuammunnassa Berliinin kesäolympialaisissa 1936.

## Lähteet
Sedney

**Sedney** on muun muassa seuraavien henkilöiden sukunimi:  
* Jules Sedney (1922–2020), surinamelainen poliitikko ja maansa pääministeri 1969–1973
* Naomi Sedney (s. 1994), alankomaalainen pikajuoksija  
* Zoë Sedney (s. 2001), alankomaalainen pikajuoksija
Cesare Romiti

**Cesare Romiti** (24. kesäkuuta 1923 – 18. elokuuta 2020) oli italialainen taloustieteilijä ja liikemies.

## Henkilökohtainen elämä
Romiti oli naimisissa Luigia Gastaldin kanssa kunnes hänen vaimonsa kuoli vuonna 2001. He saivat kaksi poikaa, Maurizion (s. 1949) ja Piergiorgion (s. 1951).

## Kuolema
Romiti kuoli kotonaan Milanossa 18. elokuuta 2020. Hän oli kuollessaan 97 vuoden ikäinen.

## Lähteet

## Aiheesta muualla
Blomgren

**Blomgren** on muun muassa seuraavien henkilöiden sukunimi:

* Eric Blomgren (1893–1971), ruotsalainen pikaluistelija
* Gustaf Blomgren (1887–1956), ruotsalainen uimahyppääjä
* Martti Rautajärvi, ent. *Blomgren* (1868–1927), suomalainen opettaja ja koulunjohtaja, maanviljelysneuvos
* Perttu Blomgren (s. 2001), suomalainen koripalloilija
* Stina Blomgren (s. 1973), ruotsalainen toimittaja
Claude Roques

**Claude Alexandre Roques** (16. syyskuuta 1912 Argenteuil – 19. marraskuuta 2003 Saint-Pierre-d'Irube) oli ranskalainen maahockeypelaaja. Hän kuului Ranskan joukkueeseen Berliinin kesäolympialaisissa 1936.

## Lähteet
Alfredsson

**Alfredsson** on muun muassa seuraavien henkilöiden sukunimi:

* Axel Alfredsson (1902–1966), ruotsalainen jalkapalloilija
* Daniel Alfredsson (s. 1972), ruotsalainen jääkiekkoilija
* Helen Alfredsson (s. 1965), ruotsalainen golfaaja
Tomasz Tomiak

**Tomasz Piotr Tomiak** (17. syyskuuta 1967 Nowy Tomyśl – 21. elokuuta 2020 Gdańsk) oli puolalainen soutaja ja olympiamitalisti.

Tomiak edusti Puolaa Barcelonan kesäolympialaisten 1992 perämiehellisessä nelosessa saavuttaen pronssia. Hän voitti myös kaksi MM-mitalia ja 18 Puolan mestaruutta. Tomiak kuoli sairastettuaan pitkään 52-vuotiaana 21. elokuuta 2020. Hän oli ollut sairaalassa odottamassa sydämensiirtoleikkausta.

## Lähteet
* 
* Profiili Puolan olympiakomitea 

### Viitteet

## Aiheesta muualla
*
Vladica Popović

**Vladimir ”Vladica” Popović** (, 17. maaliskuuta 1935 Zemun, Jugoslavian kuningaskunta – 10. elokuuta 2020) oli jugoslavialainen jalkapalloilija ja jalkapallovalmentaja.

Seuratasolla pisimpään Belgradin Punaista tähteä edustanut Popović kuului Jugoslavian jalkapallomaajoukkueen kokoonpanoon vuosien 1958 ja 1962 MM-kilpailuissa. Hän oli maajoukkueen kokoonpanossa myös Melbournen kesäolympialaisissa 1956 joissa ei kuitenkaan pelannut. Punaisessa tähdessä Popović voitti viisi Jugoslavian mestaruutta ja kolme Jugoslavian cup-mestaruutta. Valmentajana hän työskenteli muun muassa Venezuelassa. Popović kuoli 85-vuotiaana 10. elokuuta 2020.

## Lähteet
* Profiili national-football-teams.com 
* 

### Viitteet
Sebastiano Esposito

**Sebastiano Esposito** (s. 2. heinäkuuta 2002 Castellammare di Stabia) on italialainen jalkapalloilija, pelipaikaltaan hyökkääjä. Hän edustaa sveitsiläistä Baselia lainalla Serie A:n Interistä.

Esposito siirtyi Brescian junioreista Interin junioreihin vuonna 2014. Hän pelasi Interin edustusjoukkueessa ensimmäisen kerran maaliskuussa 2019 Eurooppa-liigan ottelussa saksalaista Eintracht Frankfurtia vastaan. Lokakuussa 2019 hän teki kolmen päivän välein ensiesiintymisensä Mestarien liigassa ja Serie A:ssa. Hän pelasi kauden 2019–2020 aikana seitsemän ottelua Serie A:ssa, kaksi ottelua Italian cupissa, kolme ottelua Mestarien liigassa ja kaksi ottelua Eurooppa-liigassa. Avauskokoonpanossa hän oli kahdessa Serie A -ottelussa. Ensimmäisen maalinsa edustusjoukkueessa hän teki joulukuussa 2019 Serie A -ottelussa Genoaa vastaan.

Esposito pelasi kauden 2020–2021 lainalla Serie B:ssä, alkupuoliskon SPAL:ssa ja jälkimmäisen puoliskon Veneziassa. Kauden 2020–2021 hän pelaa lainalla Sveitsin Superliigassa Baselin joukkueessa.

Esposito on pelannut Italian eri nuorisomaajoukkueissa yli 30 ottelua. Hän saavutti hopeaa alle 17-vuotiaiden EM-kilpailuissa 2019 ja teki turnauksessa neljä maalia, yhden kussakin kolmesta alkulohko-ottelusta ja yhden välierässä.

Sebastiano Espositon isoveli Salvatore Esposito on pelannut jalkapalloa Serie B:ssä ja Italian nuorisomaajoukkueissa.

## Lähteet
Roberto Gagliardini

**Roberto Gagliardini** (s. 7. huhtikuuta 1994 Bergamo) on italialainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Serie A:ssa pelaavaa Interiä.

Gagliardini pelasi Atalantan junioreissa ja pääsi pelaamaan edustusjoukkueessa ensimmäisen kerran joulukuussa 2013 Italian cupin ottelussa. Seuraavina kausina hän pelasi myös lainalla Serie B:ssä Cesenassa, Speziassa ja Vicenzassa. Tammikuussa 2017 Gagliardini siirtyi lainalle Interiin, joka osti hänet omakseen kesällä 2017. Hän on kauden 2019–2020 loppuun mennessä pelannut Interissä 91 Serie A -ottelua ja tehnyt niissä 11 maalia. Kaudella 2019–2020 hän on pelannut Mestarien liigassa neljä ja Eurooppa-liigassa kolme ottelua.

Gagliardini pelasi Italian alle 20- ja alle 21--vuotiaiden maajoukkueissa. Italian A-maajoukkueessa hän on pelannut kuusi ottelua vuosina 2017–2018.

## Lähteet
Nurmisepät

**Nurmisepät** (*Ctenicera*) on seppien heimoon kuuluva kovakuoriaissuku. Suvun lajimäärä vaihtelee eri lähteissä. Suomessa suvun lajeista on tavattu kaksi. 

## Lajeja
* *[[Ctenicera aeripennis]]*
* *[[Ctenicera angularis]]*
* *[[Ctenicera angusticollis]]*
* *[[Ctenicera comes]]*
* Kupariseppä (*Ctenicera cuprea*)
* *[[Ctenicera cylindriformis]]*
* *[[Ctenicera kendalli]]*
* *[[Ctenicera mediana]]*
* Kampaseppä (*Ctenicera pectinicornis*)
* *[[Ctenicera pruininus]]*
* *[[Ctenicera resplendens]]*
* *[[Ctenicera sagitticollis]]*
* *[[Ctenicera virens]]* 

## Lähteet

## Aiheesta muualla
* Laji.fi: Nurmisepät (''Ctenicera'')
* Funet: Ctenicera
* ITIS: Ctenicera 
* University of Michigan, Animal Diversity Web (ADW):  Ctenicera 
* Iowa State University, Bug Guide: Genus Ctenicera
Jimmy Neutron – neropatti

**Jimmy Neutron – neropatti** (televisioesityksessä suomeksi myös **Roni Neutroni – neropatti**, *Jimmy Neutron: Boy Genius*) on vuonna 2001 ensi-iltansa saanut animaatioelokuva, jonka ohjasi John A. Davis.

## Ääninäyttelijät

## Lähteet

## Aiheesta muualla
*
Dositej Obradović

**Dositej** (**Dimitrije**) **Obradović** (1739–1811) oli serbialainen kirjailija. Hän kierteli kieltenopettajana useita vuosia Balkanin niemimaalla, kunnes 1783 kahden romanialaisen nuorukaisen opettajana saapui Saksaan Halleen, jossa hän harjoitti filosofisia opintoja. Hän julkaisi Saksassa muistelmansa (1783) monivaiheisesta elämästään sekä muita kirjoja. Näissä hän ensimmäisenä käytti kansanomaista serbian kieltä eikä sitä slaavilaisen kirkkokielen, venäjän ja serbian sekoitusta, joka serbialaisessa kirjallisuudessa oli siihen asti yksinomaan vallinnut. Obradovićista tuli siten serbian kirjakielen uudistaja. Hänestä tuli 1806 serbialaisen koululaitoksen ylijohtaja Belgradiin.

## Lähteet

## Aiheesta muualla
Ensilumi (elokuva)

**Ensilumi** on vuonna 2020 ensi-iltansa saanut suomalainen draamaelokuva, jonka on ohjannut Hamy Ramezan. Elokuva kertoo suomalaisessa vastaanottokeskuksessa asuvasta perheestä, joka saa hylätyn turvapaikkapäätöksen. Perhe tekee päätöksestä valituksen ja yrittää jatkaa elämäänsä.

*Ensilumi* sai ensi-iltansa 16. lokakuuta 2020. Elokuva sai kuusi Jussi-ehdokkuutta vuoden 2021 gaalassa parhaasta elokuvasta, ohjauksesta, miespääosasta (Hosseini, joka sai palkinnon), käsikirjoituksesta, kuvauksesta ja äänisuunnittelusta.

## Rooleissa

## Vastaanotto

## Lähteet

## Aiheesta muualla
* 
*
Orkesterin edessä

**Orkesterin edessä** on Anna-Karin Grönroosin ohjaama suomalainen dokumenttielokuva, jonka ensi-ilta oli vuonna 2020. Elokuvan kertoo kolmen kapellimestariopiskelijan opinnoista Sibelius-akatemiassa

## Palkinnot
* Tampereen elokuvajuhlat (2020): pääpalkinto yli 30-minuuttisten dokumenttielokuvien sarjassa.

## Lähteet

## Aiheesta muualla
*
Yksi kamari – kaksi sukupuolta

**Yksi kamari – kaksi sukupuolta** on vuonna 1997 julkaistu Suomen ensimmäisistä naiskansanedustajista kertova kirja. Kirjan julkaisi Eduskunnan kirjasto. Kirja tarkastelee siirtymistä yksikamariseen eduskuntaan ensimmäisten kansanedustajanaisten kautta. Kirja koostuu kolmesta osasta. Äänioikeuden historiaa esittelevästä osiosta ja henkilöt ovat jaettu  mukaan edustivatko he aatteeltaan porvaris- vai työläisnaisia. Kirja uudelleenjulkaistiin verkkokirjana 23.5.2017. 

## Kirjassa esitellyt henkilöt
; Osio "Työläisnaiset salin puolella"
* Maria Raunio
* Ida Aalle-Teljo
* Mimmi Kanervo
* Sandra Lehtinen
* Maria Paaso
* Jenny Nuotio
* Hilja Pärssinen
* Anni Huotari
* Miina Sillanpää

; Osio ”Koko maailma katsoo meitä”
* Hedvig Gebhard
* Aleksandra Gripenberg
* Hilda Käkikoski
* Liisi Kivioja
* Iida Vemmelpuu
* Eveliina Ala-Kulju
* Hilma Räsänen
* Lucina Hagman
* Alli Nissinen
* Dagmar Neovius

## Lähteet

## Aiheesta muualla
* Yksi kamari – kaksi sukupuolta - Suomen eduskunnan ensimmäiset naiset -kirjan verkkoversio
Julia Nyberg

**Julia Kristina (Juliana Christina) Nyberg**, o.s. *Svärdström*, kirjailijanimi **Euphrosyne** (1785–1854) oli ruotsalainen kirjailija. Hän julkaisi vuonna 1817 lyyrisiä runoja, joita myöhemmin ilmestyi sekä kalentereissa, lehdissä että eri kokoelmissa. Hän kuului fosforisteihin.

Per Daniel Amadeus Atterbom julkaisi Nybergin ensimmäiset runot 1817 kalenterissa *[[Poetisk kalender]]*, jossa hän kiitti runoilijaa "hyvin lupaavaksi lahjakkuudeksi". Kirjeessään Nybergille hän toivottaa tämän tervetulleeksi "ruotsalaisen kirjallisuuden temppelinpihalle" ja toisessa kirjeessä antaa luettelon kirjallisuudesta, jota suosittelee luettavaksi. Hänestä tuli Nybergin isähahmo ja neuvonantaja. Atterbom suositteli Nybergiä ottamaan eron onnettomasta avioliitosta, ja puolison ajauduttua konkurssiin avioero toteutui. Saman tien Nyberg avioitui jo aiemmin tuntemansa miehen kanssa, joka kannusti häntä uralla.

J. V. Snellman on arvioinut hänen kirjailijanlaatuaan Litteraturbladissa: "Euphrosynellä on perin miehekäs ja ennakkoluuloton tapa ajatella kaikkia elämän asioita, ja sillä hän näyttää jopa jollain tavoin loukkaavan naisellista heikkoutta."

## Suomennettu teos
* Euphrosyne: *Kristóforos: legenda*; suom. Juhana Enlund. Helsinki: Otava 1905. Sarja: Otavan helppohintainen kirjasto, n:o 117.

## Lähteet

## Aiheesta muualla
Eufrosyne

**Eufrosyne** (, ’iloinen’ yms.) ja **Euphrosyne** (lat.) voivat viitata muun muassa seuraaviin:

## Etunimi
* Eufrosyne, naisen etunimi
* Eufrosyne, yksi kolmesta kreikkalaisen mytologia khariitista
* Eufrosyne, Pietari Suuren pojan Aleksein rakastajar
* Euphrosyne, ruotsalaisen kirjailija Julia Nybergin (1785–1854) käyttämä kirjailijanimi

## Muita
* 31 Euphrosyne, asteroidi
* sahaiivat (*Euphrosyne*), asterikasvien suku
* Euphrosyne, kreikkalainen metal-yhtye